

Siunčiama CVP IS

DĖL ATSAKYMO Į KLAUSIMĄ DĖL PIRKIMO SĄLYGŲ 

Viešoji įstaiga CPO LT, atviro konkurso (tarptautinio) būdu vykdo „Konsultacinių paslaugų dėl viešųjų pirkimų vykdymo ir techninių specifikacijų, kvalifikacijos reikalavimų, pasiūlymų vertinimo kriterijų ir sutarties sąlygų rengimo paslaugų pirkimas“ viešąjį pirkimą (toliau – pirkimas) (Pirkimo ID 971867). 
Informuojame, kad 2025-02-11 Centrinės viešųjų pirkimų informacinės sistemos priemonėmis gautas vieno iš tiekėjų paklausimas dėl pirkimo sąlygų.
[bookmark: _Hlk98232754]Vadovaudamiesi Bendrųjų pirkimo sąlygų 5.2 punktu, teikiame atsakymą:

	Eil. Nr.
	Klausimas
	Perkančiosios organizacijos atsakymas

	1.
	Prašome paaiškinti, patikslinti Sutarties 2 priedo Techninės specifikacijos 3.2 p. ir 5 priedo „Kvalifikacijos ir kiti reikalavimai“ 1 reikalavimą, taip, kad sąvoka „rengti technines specifikacijas“ yra suprantama ne kaip viso techninių parametrų rengimas, o kaip Perkančiosios organizacijos tos srities specialistų parengtų Techninės specifikacijos dokumentų teisinis įvertinimas dėl atitikimo viešuosius pirkimus reguliuojantiems teisės aktams.
	Norime atkreipti dėmesį, kad perkančioji organizacija šiuo pirkimu perka ne tik teisinį techninių specifikacijų vertinimą, bet ir pačių techninių specifikacijų rengimo paslaugas. Šis reikalavimas yra aiškiai apibrėžtas pirkimo sąlygų 2 priede „Konsultacinių paslaugų dėl viešųjų pirkimų vykdymo ir techninių specifikacijų, kvalifikacijos reikalavimų, pasiūlymų vertinimo kriterijų ir sutarties sąlygų rengimo techninė specifikacija“ 3.2 punkte.
Perkančiajai organizacijai yra reikalingos būtent tokios paslaugos – tiek teisinis vertinimas, tiek ir pačių techninių specifikacijų parengimas. Perkančioji organizacija siekia įsigyti konsultacines paslaugas, apimančias ne tik teisinius, bet ir su pirkimų objektų specifikacijomis susijusius klausimus, kurie gali būti tiek teisinio, tiek techninio pobūdžio.
Atskaitos taškui ir aiškumo sumetimais perkančioji organizacija pirkimo sąlygose yra pateikusi numatomų pirkimų sąrašą, kuris yra orientacinio pobūdžio. Pažymime, kad tik daliai iš šių pirkimų gali būti reikalingas techninių specifikacijų parengimas, todėl ši paslauga gali būti reikšminga tik tam tikrais atvejais. Vis dėlto, šiuo pirkimu perkančioji organizacija siekia užtikrinti galimybę gauti tiek teisinį vertinimą, tiek ir techninių specifikacijų rengimo paslaugas pagal poreikį. Atsižvelgdami į tai, negalime sutikti su siūlomu sąvokos „rengti technines specifikacijas“ siaurinimu iki vien teisinio vertinimo, nes perkančiajai organizacijai reikalingos abi šios paslaugos.

